Lehetséges, hogy a bankkártyádhoz nincs beállítva az internetes biztonsági kód szolgáltatás. Ha 2021. január 1-je után szeretnéd internetes vásárlásra használni kártyádat, a szerződő fél* képviselőjének regisztrálnia kell a bankkártyát az internetes biztonsági kód szolgáltatásra. A regisztrációhoz szükséges nyomtatványt itt érheted el.
Ha bankkártyádhoz már beállították az internetes biztonsági kód szolgáltatást és mégsem kaptál SMS-t, előfordulhat, hogy a szolgáltatáshoz beállított telefonszám nem megfelelő. A szolgáltatáshoz kapcsolódó telefonszámot a szerződő fél* képviselője a számlavezető fiókjában ellenőrizheti. A telefonszám módosításához szükséges nyomtatványt itt érheted el.
Ha a beállított telefonszám megfelelő, lehetséges, hogy azért nem kaptál SMS-t, mert már igénybe veszed az OTP SmartBank mobilalkalmazást, és ezen keresztül küldte értesítését a rendszer. Ha nem kaptad meg az értesítést, ellenőrizd, hogy a SmartBank alkalmazás legfrissebb verzióját futtatod-e, valamint engedélyezted-e az alkalmazás értesítéseit mobiltelefonodon.
*Tehát például vállalkozás, önkormányzat, egyesület, alapítvány, egyház, stb.